De Lille: Verklein kabinet eerder as om parlement te skuif | Maroela Media
De Lille: Verklein kabinet eerder as om parlement te skuif
Voorstelle om die parlement van Kaapstad na Pretoria te verskuif is onnodig aangesien die regering eerder daarop moet fokus om die kabinet te verklein, het Patricia de Lille, burgemeester van Kaapstad, gesê.
"Die kwessie is nie of die parlement na Pretoria geskuif moet word om regeringsbesteding te verminder nie. Die kernkwessie is dat die regering te groot is," het De Lille gesê. "Die nasionale regering moet die meeste lede van die kabinet sny en die parlement rasionaliseer om die belastingbetaler geld te spaar en doeltreffender te laat werk."
Pres. Jacob Zuma het Donderdagaand gedurende sy staatsrede gesê dat die parlement dringend die kwessie van twee hoofstede moet oorweeg, waar Pretoria tans die land se uitvoerende hoofstad en Kaapstad die wetgewende hoofstad is.
Volgens Zuma is die koste van twee hoofstede te groot, aangesien dit beteken dat lede in die Uitvoerende Raad twee huise moet hê, een in Pretoria en een in Kaapstad, asook twee motors moet hê, een in Pretoria en een in Kaapstad, en 'n aantal beamptes wat op en af moet reis en in hotelle tuisgaan.
Zuma het gesê deur die parlement na Pretoria te skuif sal administratiewe koste verminder word.
hoofstad-debat Kaapstad Pretoria
In diepte: Zuma vs. Madonsela
Daar is 'n baie oulike gesegde in engels"penny wise and a pound foolish. In heedendaagse geld eenheid seker iets soos 'n 1c slim en 'n R100 dom
'n Mens kan sien De Lille het verstand. Dit maak sin om van die 264 ANC-LP's minder te maak, want – genugtig! – 75% sit en slaap net hul tyd met parlementsittings om! En – sou die Parlement na PTA verskuif word – wat raak van die Parlementsgeboue? Wat van LP's wat in Kaapstad woon en daar eiendom het? Sal dit nie meer kos om heen-en-weer te piekel tussen KSTD en PTA te pendel, in hotelle oor te slap e.d.m. nie? Nee wat, hierdie is nie regtig 'n oplossing vir oordadige regeringsbesteding nie, maar net nog 'n "ploy" om die… Lees meer »
Mnr Zuma, "lead by example"! Raak ontslae van die Guptas, raak ontslae van Nkandla, bly in goedkoper hotelle, ry 'n goedkoper motor, raak ontslae van al jou vrouens. Om een hoofstad te hê en te verskuif gaan weereens MILJOENE kos! Wie gaan betaal vir al die parlementslede se trekke hierheen? Wie gaan betaal vir hulle nuwe, duurder huise? Wie gaan betaal vir hulle kinders se nuwe skool toelae? Wie gaan betaal vir hulle vrouens se nuwe tee klubs? Kan jou woorde enigsins meer leeg en betekenisloos raak as dit wat hy alreeds geraak het?
Die SA regering het die grootste kabinet ter wereld en almal weet dit is doelbewus kunsmatig groot gemaak deur JZ om te verseker sy korrupte posissie word beskerm. Laat JZ gaan en verklein die kabinet na 'n realistiese, funksionele grootte. Gevolglik sal uitgawes en korrupsie verminder.
Vir government in Pretoria sal dit sleg wees want as dit Pretoria toe skuif gaan die groot koppe en hulle gevolg nie kan af en rondrits Kaap toe. En in Pretoria is nie sulke upper class and grand hotelle vir die wat niks gewoond is nie.